2009-es angol labdarúgó-ligakupa-döntő
A 2009-es angol labdarúgó-ligakupa-döntő, eredeti nevén Football League Cup az angol ligakupa 2008–2009-es, vagyis 49. szezonjának utolsó mérkőzése volt. A mérkőzést a Wembley Stadionban játszották 2009. március 1-jén, a két résztvevő a 2008-ban győztes Tottenham Hotspur és a Manchester United volt, utóbbi csapat 2006-ban nyerték meg utoljára a kupát. Az ez évi kiírás két legjobb gólszerzője is részt vett a mérkőzésen; a Tottenham Hotspur-ben Roman Pavljucsenko, aki minden mérkőzésén gólt szerzett a ligakupában a szezonban, a Manchester Unitedben pedig Carlos Tévez. Mindkét játékos hat gólt szerzett a 2008–2009-es ligakupában.